**VÂNTUL IERNII**

*Petru Plătică*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VÂNTUL IERNII

Vântul iernii suflă, geme,

Ducând norii de zăpadă,

Și-i trântește în troiene

Ca puterea lui să-i vadă.

El se zbuciumă prin curte,

Prin grădină, prin livadă,

Scuturând sălbatic pomii,

Necăjiți, plini de zăpadă.

Fluieră acut cu ciudă

Și deloc astâmpăr n-are,

Vrea ca lumea să-l audă,

Să se teamă fiecare.

Și din față, și din spate

El te bate fără milă,

Primăvara e departe,

Și degrabă n-o să vină.